ROZHODNUTIE RADY
z 19. decembra 2006
o poskytnutí Salvádorskej republike osobitného stimulačného dojednania pre trvalo udržateľný rozvoj a dobrú správu vecí verejných po 1. januári 2007
(2006/978/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 133,
so zreteľom na nariadenie Rady (ES) č. 980/2005 z 27. júna 2005, ktorým sa uplatňuje systém všeobecných colných preferencií (1), a najmä na jeho článok 9 ods. 2,
so zreteľom na návrh Komisie,
keďže:
(1)
Rozhodnutím Komisie 2005/924/ES (2) z 21. decembra 2005 bol Salvádor zaradený do zoznamu rozvojových krajín oprávnených na osobitné stimulačné dojednanie pre trvalo udržateľný rozvoj a dobrú správu vecí verejných podľa nariadenia (ES) č. 980/2005 na obdobie od 1. januára 2006 do 31. decembra 2008.
(2)
Podľa uvedeného nariadenia je poskytovanie osobitného stimulačného dojednania krajinám, ktoré čelia osobitným ústavným prekážkam pri ratifikácii najviac dvoch zo šestnástich dohovorov uvedených v časti A prílohy III k uvedenému nariadeniu podmienené rozhodnutím Komisie.
(3)
V súlade s uvedeným nariadením Komisia predložila 29. novembra 2006 Rade správu, podľa ktorej Salvádor dodržal záväzky podľa daného nariadenia a v ktorej navrhuje, aby sa osobitné stimuly poskytovali aj po 1. januári 2007,
PRIJALA TOTO ROZHODNUTIE:
Jediný článok
Salvádorská republika bude pokračovať vo využívaní osobitných stimulačných dojednaní pre trvalo udržateľný rozvoj a dobrú správu vecí verejných podľa článku 1 nariadenia (ES) č. 980/2005 od 1. januára 2007 do 31. decembra 2008.
Toto rozhodnutie je určené členským štátom.
V Bruseli 19. decembra 2006